མ་ལས་བུ་སྐྱེས་བཟང་ཟ་རིང་བཙུན་སྲས།བཟང་པོའི་ཆོ་རིགས་སངས་རྒྱས་བསྟན་ལ་བཞགརྗེས་ལ་བསླབ་སྦྱང་གཡུང་དྲུང་སེམས་དཔའི་རིགས།ཡང་རྒྱལ་འབྲུག་སླག་མེན་པའི་གོས་མ་གོན།དཀའ་བ་སྤྱད་པའི་གཤེན་རབ་སྟོན་པའི་བུ།འཕགས་པའི་ས་གསུམ་མེན་པར་སྡོད་མ་མྱོངས།བྱ་བ་བྱས་པས་སངས་རྒྱས་མྱེས་པར་ངེས།སྨིན་གྲོལ་མཆོག་ལ་སེམས་ཅན་མང་པོ་བཀོད།མི་ལུས་ཐོབ་པ་དོན་ཡོད་རེད་པར་ངེས།རྒྱལ་ཁྲིམས་བོན་གྱིས་བསྒྱུར་ན་དགེ་བཅུར་བསྒྱུར།བསམ་པ་ལེགས་པ་མཐའ་རུ་ཕྱིན་པར་ངེས།སེམས་བསྐྱེད་འཁོར་བ་མ་སྟོང་བར་ལ་བསྐྱངས།ཏིང་འཛིན་རྟོགས་པ་མེན་པའི་ཟས་མ་ཟོས།ཞེས་གསུངས་པ་ལྟར་རོ།དེ་ཡང་རྒྱལ་གཤེན་མི་ལུས་བསམ་ལེགས་ཞེས་པའི་མཚན་གྱི་གོ་དོན་ནི།རྒྱལ་ཁྲིམས་བོན་ལ་བསྒྱུར་བའི་གཤེན་པོ་ཡིན་པས་ན་རྒྱལ་གཤེན་དང།མི་ལུས་ཐོབ་པ་དོན་ཡོད་བྱས་པས་ན་མི་ལུས་དང།བསམ་པ་ལེགས་པ་མཐའ་རུ་ཕྱིན་པས་སམ།སེམས་བསྐྱེད་འཁོར་བ་མ་སྟོང་གི་བར་དུ་བསྐྱངས་བས་ན་བསམ་ལེགས།ཞེས་གྲགས་སོ།རྒྱལ་གཤེན་མི་ལུས་བསམ་ལེགས་ནི།བོན་ཕྱི་ནང་གསང་གསུམ་གྱི་བརྒྱུད་པའི་བླ་མ་གལ་ཆེ་བ་ཞིག་སྟེ།རྫོགས་ཆེན་བསྒྲགས་པ་སྐོར་གསུམ་གྱི་བརྒྱུད་པའི་བླ་མ་མངའ་བདག་གཤེན་པོ་རྣམ་གསུམ་ཞེས་པའི་ནང་ཚན་ཞིག་དང།